**PAKKUMUSKUTSE**

**Hankija nimi:** Valga Vallavalitsus

**Hanke nimetus:** Valga valla ajalehe Valga Teataja väljaandmine

**1.** **Üldandmed**

1.1. **Hankija:** Valga Vallavalitsus, Puiestee 8, Valga, 68203, reg nr 77000507, [valga@valga.ee](mailto:valga@valga.ee), tel 766 9900.

1.2. **Hanke eest vastutav isik:** kommunikatsioonijuht Elisabeth Tõnisson, tel: 5474 0282, e-mail: [elisabeth.tonisson@valga.ee](mailto:elisabeth.tonisson@valga.ee)

1.3. **Hankemenetlus:** hange alla lihthanke piirmäära.

1.4. **Rahastamisallikas**: Valga valla eelarve

**2.** **Tingimused**

2.1. Pakkuja kohustub hankelepingu kehtivuse perioodil alates 01.01.2023 kuni 31.12.2023 küljendama, trükkima ja levitama igakuiselt Valga valla ajalehte Valga Teataja kokku 11 lehenumbrit (juulis ajalehte ei ilmu).

2.2. Hinnapakkumine hõlmab vallalehe kujundust (sh lehe päise kujundamist ja ajalehe küljendamist), keelekorrektuuri, trükkimist ja laialikannet punktis 2.3 märgitud sihtpunktidesse. Ajalehe maht on 16 (kuusteist) lehekülge, millest maksimaalselt 4 lk venekeelne lisa, lehekülje formaat on A3, neljavärvi trükk standard ajalehepaberile tihedusega vähemalt 45 g. Ajalehe tiraaž on 9 000 eksemplari. Pakkumine peab sisaldama kulueristust pakutavate teenuste kaupa.

2.3. Trükitud ajaleht peab kindlaksmääratud kuupäevaks jõudma kõigisse Valga vallas kasutuses olevatesse postkastidesse (umbes 7 800). Ülejäänud eksemplarid viia avalikes kohtades asuvatesse ajalehekastidesse, Valga valla teeninduskeskustesse, Valga vallavalitsuse hoonesse ning vallavalitsuse hallatavatesse asutustesse, kokku 24 Valga valla piires asuvasse levitamiskohta.

2.4. Vallalehe sisu üle otsustab hankija. Pakkuja kohustub avaldama kogu hankija edastatud materjali, eeldusel, et see materjal laekub lepingus toodud tähtajaks. Kui edastatud materjali maht ületab paberväljaande mahtu, otsustab materjali prioriteedid hankija.

2.5. Ajalehe küljendamine toimub koostöös hankija esindajaga ning materjali paigutuse otsustab hankija.

2.6. Hankija teeb ajalehe väljaandmisel pakkujaga igakülgset koostööd, tagades omapoolselt ajalehe küljendamiseks vajaliku materjali (artiklid, pildid, teated jm) tähtaegse üleandmise pakkujale.

2.7. Pakkuja saadab küljendatud lehenumbri päev enne trükki minekut kooskõlastamiseks hankijale.

2.8. Pakkuja saadab lehenumbri ilmumispäeval selle digiversiooni (PDF-failina) hankijale.

**3.** **Nõuded pakkujatele**

**Hankes osalemise tingimused ja tingimustele vastavuse hindamiseks esitatavad dokumendid:**

3.1. Pakkuja riiklike maksude tasumise kohustused peavad olema nõuetekohaselt täidetud ja pakkuja majanduslik seisund peab võimaldama häireteta teostada riigihanke esemeks olevaid töid.

3.2. Pakkujal peab olema hankelepingu esemega analoogiliste tööde teostamise kogemus vähemalt kolmel aastal. Pakkujal esitada vabas vormis referents teostatud tööde kohta ning vähemalt üks varasema töö näidis pdf-formaadis.

**4. Pakkumuse esitamine**

Pakkumus tuleb esitada digitaalselt allkirjastatult aadressile [hanked@valga.ee](mailto:hanked@valga.ee) hiljemalt **12.12.2022 kell 12.00**. Pakkumus peab kehtima vähemalt 60 päeva alates selle esitamisest.

**5.** **Läbirääkimised**

5.1. Hankija peab vajadusel pakkujatega läbirääkimisi.

5.2. Läbirääkimiste käigus on hankijal õigus nõuda pakkujalt täiendavate dokumentide esitamist.

5.3. Hankija tagab kõigi pakkujate võrdse kohtlemise. Läbirääkimised on konfidentsiaalsed ning hankija ei avalda läbirääkimiste käigus saadud pakkumusi puudutavat teavet.

5.4. Hankijal on õigus vähendada tellitavate tööde mahtu ning muuta pakkumuskutse p 2.3. nimetatud levituspunkte (punktide arv ei muutu).

5.5. Juhul kui hankija on pidanud läbirääkimisi, antakse pärast läbirääkimiste lõppemist pakkujatele võimalus esitada uus hinnapakkumus.

**6.** **Pakkumuste hindamine**

6.1. Hankija kontrollib pakkumuste vastavust pakkumuskutses sätestatud tingimustele.

6.2. Hankija hindab hanketingimustele vastavaid pakkumusi lähtuvalt nende maksumusest ja tunnistab edukaks madalama hinnaga pakkumuse.

6.3. Hankijal on õigus kõik pakkumused tagasi lükata, kui need ületavad hankija rahalised võimalused.

**7.** **Lisainformatsioon**

Lisainfo: kommunikatsioonijuht Elisabeth Tõnisson, tel: 5474 0282, e-mail: [elisabeth.tonisson@valga.ee](mailto:elisabeth.tonisson@valga.ee).

**Valga valla Teataja levituspunktid:**

Valga Muuseum

Valga Keskraamatukogu

Valga Kultuuri- ja Huvialakeskus

Valga Vallavalitsus

Valga Raekoda

Valga Siili keskus

Valga Rimi

Valga Selver

Valga Kutseõppekeskus

Valga Haigla

Valga raudteejaam

Valga Maxima

Kaagjärve raamatukogu

Koikküla raamatukogu

Hargla kultuurimaja

Hargla raamatukogu

Taheva teeninduskeskus

Lüllemäe raamatukogu

Lüllemäe kauplus

Karula teeninduskeskus

Tsirguliina raamatukogu

Tõlliste teeninduskeskus

Õru teeninduskeskus

Õru raamatukogu